Document ID: 32000D0063

KOMISSION PÄÄTÖS,
tehty 18 päivänä tammikuuta 2000,
pyörillä varustettujen maatalous- ja metsätraktoreiden kuljettajalle kantautuvan äänen tasoa koskevan neuvoston direktiivin 77/311/ETY 2 artiklan täytäntöönpanosta tehdyn päätöksen 96/627/EY muuttamisesta
(tiedoksiannettu numerolla K(1999) 3546)
(ETA:n kannalta merkityksellinen teksti)
(2000/63/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon pyörillä varustettujen maatalous- ja metsätraktoreiden kuljettajalle kantautuvan äänen tasoa koskevan jäsenvaltioiden lainsäädännön lähentämisestä 29 päivänä maaliskuuta 1977 annetun neuvoston direktiivin 77/311/ETY(1), sellaisena kuin se on viimeksi muutettuna Euroopan parlamentin ja neuvoston direktivillä 97/54/EY(2), ja erityisesti sen 2 artiklan 2 kohdan,
sekä katsoo seuraavaa:
1) On teknisesti mahdotonta noudattaa komission päätöksellä 96/627/EY(3) vahvistettua siirtymäkauden päättymisajankohtaa melkein kaikkien sellaisten traktorien osalta, joita ei ole varustettu ohjaamolla. Näitä ajoneuvoja varten on tätä varten tarpeen siirtää mainitulla päätöksellä vahvistettua siirtymäkauden päättymisajankohtaa.
2) Tässä päätöksessä säädetyt toimenpiteet ovat maatalous- ja metsätraktorialan kaupan teknisten esteiden poistamiseksi annettujen direktiivien tekniikan kehitykseen mukauttamista käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 96/627/EY 1 artikla seuraavasti:
" 1 artikla
Direktiivin 77/311/ETY 2 artiklan 2 kohdassa tarkoittu siirtymäkausi päättyy
- 1 päivänä lokakuuta 2001 kaikkien uusien traktorityyppien osalta, ja
- 1 päivänä lokakuuta 2003 kaikkien uusien traktoreiden osalta."
2 artikla
Jäsenvaltioiden on annettava tämän päätöksen noudattamisen edellyttämät säännökset viimeistään 30 päivänä syyskuuta 2001. Niiden on ilmoitettava tästä komissiolle viipymättä.
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä tammikuuta 2000.

Labels: 8
9
6
20